............................... , ........................................., OIB ...................................... koju zastupa ravnatelj (dekan) .......................... (dalje: poslodavac) i ..............................................., iz ............................... OIB....................... (dalje: radnik) sklopili su dana ........ ožujka 2024. sljedeći

**UGOVOR O RADU**

**NA NEODREĐENO VRIJEME**

**OSNOVNI PODACI**

**Članak 1.**

Ovaj ugovor sklapa se na neodređeno vrijeme na puno radno vrijeme od od 40 sati tjedno.

Temeljem ovoga ugovora o radu radnik počinje raditi dana .....................

**MJESTO RADA**

**Članak 2.**

Radnik će raditi u sjedištu poslodavca u ........................, odnosno na drugom mjestu gdje poslodavac ima svoje sjedište ili poslovni prostor, odnosno po potrebi na svim drugim mjestima gdje se radnikovi poslovi po prirodi posla trebaju obavljati.

Po nalogu poslodavca radnik je dužan ići na službena putovanja u zemlji i inozemstvu.

**PROBNI RAD**

**Članak 3.**

Probni rad iznosi ....................mjeseca.

Probni rad može se produžiti u slučaju opravdane odsutnosti radnika za vrijeme trajanja probnog rada, npr. privremene nesposobnosti za rad (bolovanja), korištenja rodiljnih i roditeljskih prava prema posebnom propisu, korištenja prava na plaćeni dopust.

U slučaju iz stavka 2. ovoga članka, trajanje probnog rada može se produžiti razmjerno dužini trajanja nenazočnosti na probnom radu tako da ukupno trajanje probnog rada prije i nakon njegova prekida ne može biti duže od šest mjeseci.

**RADNO MJESTO ODNOSNO VRSTA RADA**

**Članak 4.**

Radnik će raditi na radnom mjestu viši tehnički suradnik – laborant.

Poslovi iz stavka 1. ovoga članka obuhvaćaju uobičajene poslove višeg tehničkog suradnika – laboranta sa srednjom stručnom spremom.

Radnik će po potrebi obavljati i druge poslove u okviru svoje stručne spreme i osposobljenosti.

Po potrebi radnik će kraće vrijeme odnosno u manjem obimu obavljati i druge poslove, osim poslova iz stavka 1. do 3. ovoga članka, za koje je osposobljen i koje može obavljati, a po nalogu poslodavca odnosno ovlaštene osobe poslodavca.

Detaljni tehnički opis poslova navodi se u Pravilniku o organizaciji rada i sistematizaciji poslova.

Radnik će poslove iz ovoga ugovora obavljati u odjelu: ......................................., ali i u svim drugim odjelima odnosno organizacijskim jedinicama poslodavca prema potrebama rada i nalogu poslodavca, pri čemu promjena odjela ili naziva odjela, a bez promjene posla tj. radnog mjesta odnosno naravi i vrsti rada ne utječe na ovaj ugovor o radu.

**TRAJANJE RADNOG DANA ILI TJEDNA**

**Članak 5.**

Redovni radni tjedan traje 40 sati, a redovni radni dan 8 sati.

Raspored radnog vremena utvrđuje poslodavac svojom odlukom, sukladno Zakonu o radu, tako da trajanje radnog tjedna i radnog dana može biti drukčije od onoga iz stavka 1. ovoga članka, uključujući i smjenski rad.

Radno vrijeme može biti raspoređeno u jednakom ili nejednakom trajanju po danima, tjednima ili mjesecima, ili preraspoređeno sukladno Zakonu o radu i kolektivnom ugovoru.

Radnik je dužan na zahtjev poslodavca raditi u prekovremenom radu.

**PRAVO NA NEDOSTUPNOST**

**Članak 6.**

Tijekom korištenja prava na odmore i dopuste određene Zakonom o radu, radnik i poslodavac moraju voditi računa o ravnoteži između privatnog i poslovnog života i načelu nedostupnosti u profesionalnoj komunikaciji, osim ako se radi o prijekoj potrebi.

U slučaju prijeke potrebe iz stavka 1. ovoga članka radnik se dužan javiti poslodavcu ako mu je poslodavac kao sredstvo rada dao mobitel, odnosno drugo odgovarajuće komunikacijsko sredstvo preko kojega može biti dostupan poslodavcu, odnosno ako je radnik dobrovoljno poslodavcu dao svoj broj privatni broj mobitela/telefona i sl.

**PLAĆA**

**Članak 7.**

Osnove i mjera za za plaću određuje se sukladno Zakonu o plaćama u državnoj službi i javnim službama, Uredbi o nazivima radnih mjesta i koeficijentima složenosti poslova u javnim službama, Zakonu o radu i kolektivnim ugovorima.

Radnik ima pravo na plaću prema koeficijentu 1,55.

U slučaju promjene koeficijenta iz stavka 2. ovoga članka temeljem Uredbe, ili na drugi zakoniti način, a pod uvjetom da se ostali elementi plaće odnosno sustav obračuna plaće ne mijenja, radnik će imati pravo na plaću prema tako izmijenjenom koeficijentu bez potrebe promjene ugovora o radu.

Osnovica za plaću utvrđuje se kolektivnim ugovorom, odnosno odlukom Vlade RH ako se kolektivnim ugovorom ne ugovori visina osnovice do donošenja državnog proračuna Republike Hrvatske za iduću godinu.

Radnik ima pravo na dodatke na plaću sukladno Zakonu o plaćama i kolektivnom ugovoru.

Dodatak za radni staž iznosi 0,5 % na osnovnu plaću za svaku navršenu godinu radnog staža.

Dodatak na plaću za učinkovitost rada isplaćuje se radniku na temelju ocjena njegove učinkovitosti rada, sukladno uvjetima iz Zakona o plaćama i podzakonskom aktu donesenom na temelju toga Zakona, a nakon što te odredbe Zakona o plaćama i podzakonski akt stupe na snagu.

Radnik se promiče u plaći stjecanjem prava na dodatak na plaću za učinkovitost rada sukladno Zakonu o plaćama, nakon što te odredbe Zakona o plaćama stupe na snagu.

Dodaci za različite oblike organizacije rada (prekovremeni rad, noćni rad, smjenski rad, pripravnost i drugo) radnik ostvaruje sukladno Zakonu o plaćama, kolektivnom ugovoru i Zakonu o radu.

Radnik može ostvariti dodatak za rad u izvanrednim radnim okolnostima sukladno Zakonu o plaćama i kolektivnom ugovoru.

Radnik može ostvariti pravo na jednokratnu novčanu nagradu za radne rezultate (bonus) koje je ostvario tijekom jedne kalendarske godine, a sukladno Zakonu o plaćama.

**MATERIJALNA PRAVA I TROŠKOVI I DRUGO**

**Članak 8.**

Radnik ima pravo na materijalna prava i troškove sukladno kolektivnom ugovoru.

Radnik ima pravo i na druga prava koja su sukladno Zakonu o plaćama utvrđena kolektivnim ugovorom.

**ISPLATE PLAĆE, MATERIJALNIH PRAVA I TROŠKOVA**

**Članak 9.**

Plaća se isplaćuje jednom mjesečno najkasnije do 15. u mjesecu za prethodni mjesec.

Materijalna prava (primici temeljem radnog odnosa) isplaćuju se prigodno, u pravilu jednom godišnje, odnosno zavisno od vrste i svrhe materijalnog prava.

Troškovi se isplaćuju nakon nastanka.

**GODIŠNJI ODMOR**

**Članak 10.**

Radnik ima pravo na godišnji odmor u trajanju određenom Zakonom o radu i kolektivnim ugovorom.

**POSTUPAK OTKAZIVANJA I OTKAZNI ROKOVI**

**Članak 11.**

Postupak otkazivanja ugovora o radu provodi se sukladno Zakonu o radu, Zakonu o plaćama, posebnom zakonu te kolektivnom ugovoru.

Poslodavac i radnik mogu otkazati ovaj ugovor o radu ako su se za to stekli uvjeti sukladno zakonu, kolektivnom ugovoru i pravilnicima poslodavca.

Svi otkazni rokovi određuju se sukladno Zakonu o radu i kolektivnom ugovoru.

**OBRAZOVANJE, OSPOSOBLJAVANJE I USAVRŠAVANJE**

**Članak 12.**

Osposobljavanje koje je nužno za obavljanje radnikovog posla (npr. osposobljavanje za rad na siguran način, osposobljavanje za rad na novom programu i sl.) obavljat će se u radno vrijeme i na trošak poslodavca.

Obrazovanje, osposobljavanje i usavršavanje provodi se sukladno zakonu, kolektivnom ugovoru i pravilniku o radu.

O dodatnom obrazovanju-školovanju te usavršavanju radnik i poslodavac se prema potrebi mogu dogovoriti odnosno sklopiti o tome poseban ugovor.

**PRAVNI IZVORI**

**Članak 13.**

Pravni izvori koji se navode u ovom ugovoru o radu odnose se na važeće pravne izvore: zakone i druge propise, kolektivne ugovore, pravilnik o radu*,* i to kako na one koji važe u trenutku sklapanja ovog ugovora o radu, tako i na sve njihove kasnije izmjene i dopune, odnosno nove istovrsne pravne izvore, odnosno pravne izvore koji na zakonit način zamjenjuju te pravne izvore.

Pod pravilnikom o radu podrazumijevaju se svi pravilnici odnosno opći akti poslodavca koji imaju karakter pravilnika o radu u smislu sadržaja, postupka donošenja i objavljivanja, uključujući i pravilnik o sistematizaciji.

**SUDSKA NADLEŽNOST**

**Članak 14.**

U slučaju spora proizašlog iz ovog ugovora o radu stranke ugovoraju nadležnost stvarno nadležnog suda u ..... (npr. u Zagrebu).